Ahirine Ahirudin

Ahirine Ahirudin (lahir 8 Julai 1996) ialah seorang wartawan, pengacara, penulis, pelagak ngeri dan pelakon wanita Malaysia. Beliau ialah anak kepada pengamal media berpengaruh, Ahirudin Attan.

Kerjaya
Mewarisi bidang kewartawanan daripada bapanya yang juga figura industri media tersohor negara, Ahirudin Attan, Ahirine memulakan kerjaya awalnya sebagai penulis untuk ruangan 'Cars, Bikes and Trucks' untuk akhbar New Straits Times selama 2 tahun, dari 2014 hingga 2016 semasa beliau menjadi pelajar diploma.

Beliau juga menulis artikel bermaklumat di akaun media sosialnya. Semasa mengikuti ijazah, beliau berkhidmat sebagai hos bersama dan wartawan penyiaran rancangan hiburan Astro Ria, Hlive dan menghabiskan tiga bulan lagi dalam rancangan itu selepas tamat pengajiannya. Ahirine juga menjadi penerbit bersama dua rancangan permainan Astro Ria, Mana Bro? dan The Jangan Show.

Kerjaya lakonan Ahirine bermula pada 2020 apabila beliau ditawarkan membintangi filem Remp-It 2 arahan pelakon berkaliber, Farid Kamil, dengan memegang watak sebagai Roy, dan filem ini ditayangkan pada November 2022. Beliau paling dikenali menerusi watak lakonannya sebagai Jijah dalam filem komedi romantik, Gadis Jolobu The Movie (2022) yang mengetengahkan dialek Negeri Sembilan. Menerusi filem ini, beliau digandingkan bersama Hattan, Joey Daud dan Khir Rahman. Beliau turut membintangi filem usahasama Malaysia dan Singapura, What! The Heist arahan Matt Lai, yang mana beliau memegang watak Bangkok.

Ahirine juga terlibat dengan kerja aksi lagak ngeri dalam beberapa projek sinematik tempatan sebelum ini. Antara aksi lagak ngeri yang pernah dijayakannya termasuk siri The Bridge dan Gol & Gincu Vol. 2.

Pada September 2022, Ahirine telah diperkenalkan sebagai bakat baharu di bawah naungan Prodigee Asia Talent (PAT) milik WebTVAsia.

Kehidupan peribadi
Ahirine dilahirkan di Alor Gajah, Melaka dan dibesarkan di Puchong, Selangor dan Kuala Lumpur. Beliau merupakan anak kedua daripada 3 beradik dan mempunyai seorang abang dan seorang adik perempuan. Bapanya ialah pengamal media dan bekas wartawan, Ahirudin Attan atau Rocky Bru. Beliau merupakan pemegang Ijazah Komunikasi Massa (Kewartawanan) di Universiti Teknologi MARA (UiTM).

Di waktu lapangnya, Ahirine meminati sukan lasak dan aktiviti permotoran.

Filemografi

Filem
 Tahun Tajuk Watak Catatan 2018 Gol & Gincu Vol. 2 Penunggang basikal Filem pertama; juga sebagai pelakon ganti aksi2022 Gadis Jolobu The Movie Jijah  Remp-It 2 Roy 2023 What! The Heist Bangkok Filem Malaysia-Singapura Tebus Ana  2025 Raya Emas: Salako Sacred Treasure  2026 Mikael: Pemburu Dua Alam   Black Ops: Operasi Serigala Pra-produksi

Drama
 Tahun  Tajuk Watak  Saluran TV  Catatan  2024 Restu Janna IQIYI Drama pertama 

Telefilem
 Tahun  Tajuk Watak  Saluran TV  Catatan  2025 11 Cinta Sebelum Kamu  Sensasi Telefilem pertama 

Televisyen
 Tahun Tajuk Saluran TV 2023 Mood Travel On TV Okey

Anugerah dan pencalonan
 Tahun Anugerah Kategori Penerima/Karya tercalon Keputusan2023Anugerah Bintang Popular Berita Harian ke-35 Couple Filem Popular (bersama Farid Kamil) Remp-It 2  Couple Filem Popular (bersama Dato' Hattan) Gadis Jolobu The Movie 

Rujukan

Pautan luar


Kategori:Kelahiran 1996
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Melaka
Kategori:Wartawan Malaysia
Kategori:Penulis Malaysia
Kategori:Pengacara televisyen Malaysia
Kategori:Pelagak ngeri Malaysia
Kategori:Pelakon wanita Malaysia
Kategori:Alumni Universiti Teknologi MARA